L 45/1472
Επίσημη Εφημερίδα της Ευρωπαϊκής Ένωσης
EL
24.2.2022
ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 22
(συνέχεια)
PP 07 22 02
(συνέχεια) Ευρωπαϊκές και εθνικές αρχές.
Το Ευρωπαϊκό Φεστιβάλ Δημοσιογραφίας και Τεκμηρίωσης στα Μέσα Ενημέρωσης θα πρέπει να καταστεί ισχυρό εργαλείο ευαισθητοποίησης σχετικά με το πολύτιμο αλλά ολοένα πιο δύσκολο έργο των δημοσιογράφων και τις παραβιάσεις της ελευθερίας του Τύπου στην Ένωση.
Για να επιτευχθεί αυτός ο στόχος, θα είναι ένα κινητό φεστιβάλ που θα πραγματοποιείται σε διαφορετικό κράτος μέλος κάθε χρόνο, και θα εξετάζει την πιο ανησυχητική κατάσταση όσον αφορά την ελευθερία του Τύπου, την αυξανόμενη παραπληροφόρηση, ειδικότερα όσον αφορά την πανδημία και την κλιματική κρίση, καθώς και τις συνθήκες εργασίας των δημοσιογράφων.
Όσον αφορά την υλοποίηση, η Επιτροπή θα προκηρύσσει ετήσια πρόσκληση υποβολής προσφορών απευθυνόμενη σε επαγγελματίες των μέσων ενημέρωσης, σε οργανισμούς μέσων ενημέρωσης, σε σχετικές ΜΚΟ και σε ακαδημαϊκούς εταίρους, προκειμένου να διασφαλιστεί η διοργάνωση της εκδήλωσης.
Για την αύξηση της συμμετοχικότητας και την ενθάρρυνση της συμμετοχής στην εκδήλωση, η οντότητα που είναι υπεύθυνη για την οργάνωση θα αφιερώσει μέρος του προϋπολογισμού στην επιδότηση των δαπανών που συνδέονται με τη συμμετοχή στην εκδήλωση αυτή των δημοσιογράφων και των εκπροσώπων ενώσεων μέσων ενημέρωσης με περιορισμένα οικονομικά μέσα, όπως είναι οι μικροί και τοπικοί εκπρόσωποι των μέσων ενημέρωσης ή οι ελεύθεροι επαγγελματίες.
PP 07 22 03
Δοκιμαστικό σχέδιο — Καταμέτρηση των Ευρωπαίων αστέγων Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
990 500
Πιστώσεις 2021
Πληρωμές
Αναλήψεις υποχρεώσεων
Εκτέλεση 2020 Πληρωμές
Αναλήψεις υποχρεώσεων
Πληρωμές
247 625
Παρατηρήσεις Εκτιμάται ότι ο αριθμός των ατόμων που αντιμετωπίζουν έλλειψη στέγης αυξήθηκε κατά 70 % στην Ευρώπη κατά την τελευταία δεκαετία και ότι ο αριθμός αυτός ενδέχεται να επιδεινωθεί λόγω της κρίσης της νόσου COVID-19.
Ωστόσο, σε ενωσιακό επίπεδο δεν υπάρχουν αξιόπιστα στοιχεία για το πρόβλημα των αστέγων βάσει κοινών κριτηρίων ή δεικτών.
Το γεγονός αυτό αναγνωρίζεται από το Κοινοβούλιο, την Επιτροπή και τους εμπειρογνώμονες ως σημαντικό εμπόδιο για μια αποτελεσματική πολιτική απάντηση.
Συγκρίσιμα και τακτικά συλλεγόμενα δεδομένα σχετικά με το πρόβλημα των αστέγων θα επιτρέψουν στην Επιτροπή να στηρίξει καλύτερα τα κράτη μέλη ώστε να σημειώσουν πρόοδο προς την εξάλειψη του φαινομένου των αστέγων έως το 2030, στόχο τον οποίο έχουν δεσμευτεί να επιτύχουν όλα τα κράτη μέλη, τα θεσμικά όργανα της Ένωσης και οι ενδιαφερόμενοι φορείς της κοινωνίας των πολιτών στη Διακήρυξη της Λισαβόνας, και να επιτύχει την αρχή 19 του Ευρωπαϊκού Πυλώνα Κοινωνικών Δικαιωμάτων «Στέγαση και βοήθεια για τους άστεγους».
Τα συγκρίσιμα δεδομένα που συλλέγονται σε τοπικό επίπεδο αναμένεται να στηρίξουν την ανάληψη τεκμηριωμένης και καλύτερα στοχευμένης δράσης μέσω της «Ευρωπαϊκής πλατφόρμας για την καταπολέμηση του φαινομένου των αστέγων», η οποία δημιουργήθηκε στο πλαίσιο του σχεδίου δράσης για τον ευρωπαϊκό πυλώνα κοινωνικών δικαιωμάτων.
Κατά συνέπεια, το δοκιμαστικό σχέδιο αποσκοπεί στην ενθάρρυνση της τακτικής συλλογής δεδομένων σχετικά με το φαινόμενο των αστέγων σε τοπικό επίπεδο.
Οι τοπικές αρχές είναι οι πλέον κατάλληλες για την αντιμετώπιση του προβλήματος των αστέγων, μαζί με τις κοινωνικές υπηρεσίες και τους φορείς της κοινωνίας των πολιτών, και χρειάζονται αξιόπιστα δεδομένα για την τεκμηρίωση των πολιτικών τους.
Το δοκιμαστικό σχέδιο θα βασιστεί στις υφιστάμενες άρτιες και αποτελεσματικές μεθοδολογίες, όπως είναι οι μετρήσεις σημείων στο χρόνο, το σημείο επικράτησης και οι έρευνες.
Θα πρέπει να διερευνηθεί η συμπληρωματικότητα με το έργο της EUROSTAT σχετικά με τις διάφορες διαστάσεις του φαινομένου των αστέγων, συμπεριλαμβανομένων των ανθρώπων που κοιμούνται σε ανοικτούς χώρους, των ατόμων που διαμένουν σε καταλύματα αστέγων, των ατόμων που πρόκειται να κληθούν να εγκαταλείψουν ένα ίδρυμα χωρίς να διαθέτουν ασφαλές κατάλυμα, και των ατόμων που αναγκάζονται να κοιμούνται στον καναπέ με οικογένεια ή φίλους (sofa surfers).